Phokis — Delphi — ca. 125-100 BC — SIG(3) 729
Region: Central Greece (IG VII-IX) — Delphi 

αρχοντος εν δελφοις πολυωνος [μηνο]ς δαιδαφοριου τρεισκαιδεκατα εδοξε τοις αμφικτιοσι τοις [ελ]θουσιν εις δελφους δεχεσθαι παντα[ς] τους ελληνας το αττικον τετραχμ[ον] εν δραχμαις αργυριου τεταρσι. εαν δε τις των εν ταις πολεσιν οικουντ[ων] η ξενος η πολιτης η δουλος ανηρ η γυνη μη δεχηται μηδε διδωι καθαπερ γεγ[ραπ]ται ο μεν δουλος μαστιγωθητω υπο των αρχοντων ο δε ελευθερος αποτινετ[ω δρ]αχμας αργυριου διακοσιας και οι αρχοντες οι εν ταις πολεσι και οι αγορανομοι [συνεπι]σχυετωσαν ιν εισπραττηται παρα των μη πειθομενων τωι δογματι το προ[γεγραμμεν]ον διαφορον και εστω του εισπραχθεντος διαφορου το μεν ημισον το[υ αγαγοντος] επι την αρχην τον απειθουντα το δε ημισον της πολεως. εαν δε οι αρχοντες [οι εναρχοι εν τ]αις πολεσι η εν ταις πανηγυ[ρ]εσι μη συνεπισχυωσιν τοις αγουσιν εφ [αυτους τον απειθουν]τα τωι δογματι ειναι κατ αυτων τας κρισεις εν τοις αμφικτυοσιν π[εποιημενης προτερον εξε]τασεως κατα τ[ους] αμφικτυονικους νομους. [ομοιω]ς δε και εαν οι τραπ[εζιται οι καθιζοντες εν ταις πολε]σι και ταις π[ανη]γυρεσι μη πειθαρχωσιν τωι [δογ]ματι εξουσιαν εχε[ιν τον βουλομενον αγειν αυτους επι του]ς αρχοντ[ας ειν]αι δε και κατα τουτων τας κρισεις εαν τινες βου[λωνται μη συνεπισχυειν τοις αγουσιν ωσπερ κατ]α τω[ν αλλ]ων γεγραπται. του δε δογματος το αντιγραφον [διακομιζειν εκαστον των ιερομνημονων εσφραγισμενον] [εις] την εαυτου πατριδα διαπεμψασθαι δε αυ[το τον γραμματεα προς παντας τους ελληνας και αναγραψαι] [εν 0]ελφοις επι τον των αθηναιων θησαυρον [εν τωι ιερωι του θεου ομοιως δε και εν αθηναις εν ακροπολει οπως] [παντε]ς επιγινωσκωσιν ην πεποιηνται οι[κονομιαν οι αμφικτυονες περι τουτων].